**Sonet pentru mama**

*Lorena.craia*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

De ce n-au scris poeţii despre tine?

De ce Chopin nici azi nu te-a cântat?

Pe chipul tău atât de nuanţat

Văd timpul, care pare că se-abţine.

Peretele odăii s-a zvântat,

În lipsa mângâierilor puţine;

Tu, dragă mamă, nu-ntreba de mine,

Iubirea din iubiri m-a-nveşmântat!

Eu mă-ncălzesc la piept străin şi dulce,

Cu inima în basorelief;

Tu, dragă mamă, timpul să opreşti

Şi seara, lasă luna să se culce

Pe chipul tău – lumină şi sidef.

Să nu tresari când pleci, doar să zâmbeşti...

3 noiembrie 2016, Constanţa